Ferosilikomangán

Ferosilikomangán alebo aj silikomangán je ternárna ferozliatina železa s kremíkom a mangánom, obsahujúca aj uhlík. Obsah kremíka je viac ako 8 % až 35 %, obsah mangánu je viac ako 30 % až 75 % a obsah uhlíka do 3 %.

Použitie 
Ferosilikomangán sa používa na podobné účely ako ferosilícium t. j. najmä na zušľachťovanie ocelí, pričom kombinovaný efekt kremíka a mangánu minimalizuje vplyv nekovových látok a zásadne redukuje obsah kyslíka.

Výroba 
Jednou z nejdôležitejších surovín pre jeho výrobu je troska (odpad) z výroby feromangánu. Ferosilikomangán patrí medzi najviac produkované ferozliatiny s podielom nad 17 % na celkovom objeme výroby. V nasledujúcej tabuľke je uvedené odhadované množstvo celosvetovej produkcie ferosilikomangánu v miliónoch ton.
.

V Európe sa ferosilikomangán vyrába vo veľkých objemoch v Nórsku (210 000 ton v roku 1997). V menších objemoch v Taliansku (100 000 ton v roku 1997) Francúzsku a Španielsku.

Referencie

Pozri aj

 feromangán
 ferosilícium

Ferozliatiny
Zliatiny kremíka
Zliatiny mangánu